Κριστιάν Καρεμπέ

Ο Κριστιάν Λαλί Κακέ Καρεμπέ (Christian Lali Kake Karembeu, 3 Δεκεμβρίου 1970)Christian Karembeu transfermarkt.co.uk. είναι Γάλλος πρώην ποδοσφαιριστής και νυν σύμβουλος στρατηγικής του Ολυμπιακού.

Γεννήθηκε στο Λίφου της Νέας Καληδονίας, μιας γαλλικής επικράτειας στον Ειρηνικό Ωκεανό.

Ο Καρεμπέ είναι κάτοχος δύο Τσάμπιονς Λιγκ και ενός Διηπειρωτικού Κυπέλλου. Μεγάλη στιγμή, της πλούσιας καριέρας του, ήταν η κατάκτηση, με την Εθνική Γαλλίας, του Παγκοσμίου Κυπέλλου, του Ευρωπαϊκού Κυπέλλου και, τέλος, του Κυπέλλου Συνομοσπονδιών.

 Βιογραφία 
 Τα παιδικά χρόνια 
Ο Κριστιάν Καρεμπέ γεννήθηκε στις 3 Δεκεμβρίου του 1970, στο νησί Λίφου της Νέας Καληδονίας. Είναι γιος των Πωλ και Ουντρενί, μάλιστα, είναι το πέμπτο παιδί (από τα 18 συνολικά) της οικογένειας. Ο Καρεμπέ μεγάλωσε βάσει τα έθιμα της φυλής των Κανάκ. Το όνομα Καρεμπέ, στη γλώσσα των Κονάκ, σημαίνει θυμωμένος άνθρωπος.La traversée du miroir Televentail.com (γαλλικά)

Το 1981, ο Καρεμπέ ξεχωρίζει στο σχολείο για τις αθλητικές του επιδόσεις αλλά και για την κλίση του στη γαλλική γλώσσα. Ο Καρεμπέ ήταν πολύ καλός, γενικότερα, στον αθλητισμό, καθώς, είχε κατακτήσει αρκετά μετάλλια στον στίβο. Γρήγορα, όμως, φάνηκε να αγαπά περισσότερο το ποδόσφαιρο.

 Η αρχή της καριέρας του 
Σε ένα τουρνουά που διοργανώθηκε στη Νέα Καληδονία διακρίνεται για το ταλέντο του κι αυτό ήταν το εισιτήριό του για την ένταξή του στην ομάδα ΦΚ Γκαϊτσά. Ο Καρεμπέ εκεί έκανε πολύ καλές εμφανίσεις και παρά την άρνηση της μητέρας του να συνεχίσει το ποδόσφαιρο, λόγω σπουδών, ο πατέρας του τον υποστηρίζει και, μάλιστα, τον βοηθά ώστε να ταξιδέψει στη Γαλλία και τις ακαδημίες της Ναντ.FROM NEW CALEDONIA TO STADE DE FRANCE Archives.org 

 Ναντ 
Το 1990, ο Καρεμπέ θα κάνει το ντεμπούτο του στην ενδεκάδα της Ναντ, έχοντας για προπονητή τον Μίροσλαβ Μπλάζεβιτς. Τα πράγματα όμως για τη Ναντ, δεν πήγαιναν καλά και έτσι σύντομα ο Μπλάζεβιτς αποχώρησε από τον σύλλογο. Κατόπιν, η διοίκηση της Ναντ αποφάσισε να στραφεί προς τους νεαρούς της παίκτες: ο Καρεμπέ και Κλοντ Μακελελέ αποτέλεσαν τους δύο βασικούς αμυντικούς της μέσους.

Η αγωνιστική περίοδος 1992-93 έφερε αποδείχτηκε άκρως ικανοποιητική για τον Καρεμπέ. Η Ναντ ξεκινάει άρτια τις υποχρεώσεις της, με τον Καρεμπέ να διακρίνεται και να καλείται στην Εθνική Γαλλίας.

Ο οξύθυμος χαρακτήρας του κάνει την εμφάνισή του, μετά από ένα λάθος σφύριγμα, έτσι ο Γάλλος διεθνής, εξοργισμένος του επιτίθεται κι αυτό είχε ως αποτέλεσμα η Ομοσπονδία της Γαλλίας να τον τιμωρεί με τρίμηνο αποκλεισμό από τους αγωνιστικούς γύρους.

 ΟΚ Σαμπντόρια 
Το 1995 μετακόμισε στην Ιταλία, για λογαριασμό της Σαμπντόρια. Εκεί, έμελλε να συναντηθεί με έναν ακόμη τεράστιο μέσο, τον Κλάρενς Ζέεντορφ. Η Σαμπντόρια την περίοδο 1995-96 θα τερματίσει στην έκτη θέση του Ιταλικού Πρωταθλήματος, με τον Καρεμπέ πλέον να να θεωρείται ένας από τους καλύτερους αμυντικούς μέσους. Έτσι κίνησε το ενδιαφέρον μεγάλων συλλόγων, τελικά, η πρόταση της Ρεαλ Μαδρίτης, τον έπεισε να αποχωρήσει από την Ιταλία και να βρεθεί στην Ισπανία.

 Ρεαλ Μαδρίτης 
Ο Κριστιάν Καρεμπέ μετακόμισε στην Ισπανία για τη Ρεάλ Μαδρίτης το 1997. Την ίδια σεζόν, ο Καρεμπέ, θα πανηγυρίσει το Τσάμπιονς Λιγκ με τους Μαδριλένους. Παρά τις πολύ καλές τους εμφανίσεις την επόμενη χρονιά δεν ήταν πιο εύκολα για τον Καρεμπέ. Ο Καρεμπέ, αντιμετωπίζοντας αρκετά προβλήματα τραυματισμού, χάνει μεγάλο μέρος της χρονιάς. Στον Καρεμπέ όμως δεν άρεσε να μην αγωνίζεται ως βασικός και έτσι σύντομα, παρά το δεύτερο Τσάμπιονς Λιγκ που είχε κατακτήσει με την ομάδα της Ρεαλ, αποφασίζει να αποχωρήσει, με προορισμό την Αγγλία και τη Μίντλεσμπρο.

 Μίντλεσμπρο 
Το 2000, λοιπόν, εντάχθηκε στο δυναμικό της Μίντλεσμπρο. Εν τέλει, η επιλογή της Μίντλεσμπρο δεν ήταν και η καλύτερη δυνατή. Παρόλα αυτά, ο Καρεμπέ κέρδισε εύκολα την εκτίμηση όλων. Η ομάδα του, αφού δεν κατάφερε να εξασφαλίσει μια θέση που οδηγεί στο Τσάμπιονς Λιγκ θέλησε να αποχωρήσει. Η γενικότερη απόδοσή του είναι σχετικά πτωτική, ενώ η ομάδα του κατέλαβε τη 14η θέση εκείνη τη χρονιά. Κατόπιν, ήρθε πρόταση από την Ελλάδα και τον Ολυμπιακό, και ο Καραμπέ, δεν άργησε να αποφασίσει για το μέλλον του.

 Ολυμπιακός 
Στον Ολυμπιακό εντάχθηκε το 2001. Ο Καρεμπέ, στην ελληνική ομάδα, αγαπήθηκε όσο λίγοι, αφού εκτιμήθηκε ο ευγενής και αξιοπρεπής, αν και ευέξαπτος κάποιες στιγμές, χαρακτήρας του. Αγωνίστηκε στη μεγάλη νίκη του Ολυμπιακού εναντίον της Λεβερκούζεν για το Τσάμπιονς Λιγκ και σε μεγάλες νίκες ενάντια στον αιώνιο αντίπαλο τονΠαναθηναϊκό, συγκροτώντας μαζί με τον Τζιοβάνι και τον Ζε Ελίας την καλύτερη ίσως ομάδα του Ολυμπιακού τα τελευταία χρόνια. Με τους Πειραιώτες κατέκτησε δύο Πρωταθλήματα Ελλάδος (2002, 2003). Τέλος, ο Καρεμπέ δε δέχθηκε το μονοετές συμβόλαιο που το προτάθηκε και αποχώρησε από τον ελληνικό σύλλογο.

 Τέλος ποδοσφαιρικής καριέρας 
Ο Καρεμπέ, μετά τον Ολυμπιακό, κατευθύνθηκε στην ελβετική Σερβέτ το 2004. Εκεί τα πράγματα δεν ήταν όπως τα περίμενε, λόγω οικονομικών προβλημάτων. Τέλος, την επόμενη σεζόν, εντάχθηκε στην γαλλική Μπαστία, όπου έκλεισε και την ποδοσφαιρική του καριέρα.

 Εθνική Γαλλίας 
Αγωνίστηκε στην εθνική ομάδα της Γαλλίας 53 φορές. Έκανε το ντεμπούτο του στην εθνική στις 14 Νοεμβρίου 1992 στον αγώνα Γαλλία - Φινλανδία 2-1, ενώ πέτυχε το μοναδικό του γκολ στον αγώνα Ρουμανία - Γαλλία 1-3, στις 10 Οκτωβρίου 2005. Με την Εθνική του κατέκτησε μεγάλους τίτλους, όπως το Παγκόσμιο Κύπελλο το 1998. Οι επιτυχίες συνεχίστηκαν με την κατάκτηση του Ευρωπαϊκού Πρωταθλήματος το 2000, καθώς κι ένα Κύπελλο Συνομοσπονδιών το 2001.

 Μετά το ποδόσφαιρο 
Στις 4 Ιουλίου του 2013, ο Καρεμπέ επέστρεψε στον Ολυμπιακό, αναλαμβάνοντας τη θέση του Συμβούλου Στρατηγικής της διοίκησης, για θέματα σκάουτινγκ, διεθνών σχέσεων και οργάνωσης.Κριστιάν Καρεμπέ και Πιέρ Ισά παρουσίασε ο Ολυμπιακός Express.gr 

 Προσωπική ζωή 
Το 1998, παντρεύτηκε το μοντέλο Αντριάνα Σκλεναρίκοβα αλλά χώρισαν το 2011.μικρογραφία| Ο Καρεμπέ με την πρώην σύζυγό του Σκλεναρίκοβα.
Το 2017, παντρεύτηκε την Λιβανέζα σκιέρ Τζάκι Σαμούν και απέκτησαν δύο κόρες, την Γαία (γενν. 2017) και την Αλεξία (γενν. 2020).

Ο Καρεμπέ έχει κυκλοφορήσει και την αυτοβιογραφία του σε βιβλίο, που τιτλοφορείται ως Κονάκ.Η αυτοβιογραφία του Καρεμπέ Sport24.gr 

 Στατιστικά 
 Στατιστικά Συλλόγων (1990-2006) 

 Σύλλογοι Πρωτάθλημα Κύπελλο Λιγκ Καπ Ευρωπαϊκά  Συνολικά Σεζόν Σύλλογος Πρωτάθλημα Εμφανίσεις  Γκολ Εμφανίσεις  Γκολ Εμφανίσεις  Γκολ Εμφανίσεις  Γκολ Εμφανίσεις  Γκολ Γαλλία Πρωτάθλημα  Κύπελλο Γαλλίας Λιγκ Καπ Γαλλίας UEFA Συνολικά 1990-91 ΝαντΛιγκ 14010--501991-9228000--2801992-9335231--3831993-9429000-203101994-95343102070443 Ιταλία Πρωτάθλημα Κύπελλο Ιταλίας Λιγκ Καπ UEFA Συνολικά1995-96 ΣαμπντόριαΣέριε Α32520--3451996-9730120--321 Ισπανία Πρωτάθλημα Κύπελλο Ισπανίας Πρωτάθλημα Ισπανίας UEFA Συνολικά1997-98 Ρεάλ ΜαδρίτηςΠριμέρα Ντιβιζιόν16020-533331998-9920040-603001999-0015050-81281 Αγγλία Πρωτάθλημα Κύπελλο Αγγλίας Λιγκ Καπ UEFA Συνολικά2000-01 ΜίντλεσμπροΠρέμιερ Λιγκ3342010-364 Ελλάδα Πρωτάθλημα Κύπελλο Ελλάδος Λιγκ Καπ UEFA Συνολικά2001-02 ΟλυμπιακόςΣούπερ λιγκ24171-633722002-0322210-602922003-0422050-61330 Ελβετία Πρωτάθλημα  Κύπελλο Ελβετίας Λιγκ Καπ UEFA Συνολικά2004-05 ΣερβέτΣουϊτζ Σούπερ Λιγκ12020--140 Γαλλία Πρωτάθλημα Κύπελλο Γαλλίας Λιγκ Καπ UEFA Συνολικά2005-06 ΜπαστιάΛιγκ 1700000-70 Χώρα  Γαλλία12151376Ιταλία626666Ισπανία510824Αγγλία334364Ελλάδα683994Ελβετία120140Συνολικά3471843424

 Στατιστικά με Εθνική Γαλλίας 

 Εθνική ομάδα της ΓαλλίαςΧρονιάΕμφανίσειςΓκολ19921019930019946019954119961301997401998100199940200040200160200210Total531

 Τίτλοι 
 Σε εθνικό επίπεδο 
 Παγκόσμιο Κύπελλο : 1998 (Εθνική Γαλλίας)
 Ευρωπαϊκό Πρωτάθλημα : 2000 (Εθνική Γαλλίας)
 Κύπελλο Συνομοσπονδιών : 2001 (Εθνική Γαλλίας)

 Σε συλλογικό επίπεδο 
 Τσάμπιονς Λιγκ : 1998, 2000 (Ρεάλ Μαδρίτης)
 Διηπειρωτικό Κύπελλο : 1998 (Ρεάλ Μαδρίτης)
 Πρωτάθλημα Γαλλίας : 1995 (Νάντ)
 Πρωτάθλημα Ελλάδος : 2002, 2003 (Ολυμπιακός)

 Παραπομπές 

 Πηγές 
 Το Redder... παρουσιάζει τον Κριστιάν Καρεμπέ

 Εξωτερικοί σύνδεσμοι 


 Olympiacos.org Προφίλ Κριστιάν Καρεμπέ
 FIFA.com Προφίλ Κριστιάν Καραμπέ 
 Footballdatabase.eu Προφίλ Κριστιάν Καραμπέ

Κατηγορία:Μέσοι ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ρεάλ Μαδρίτης
Κατηγορία:Ιππότες της Λεγεώνας της Τιμής
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές Σερβέτ Γενεύης
Κατηγορία:Ποδοσφαιριστές Κυπέλλου Συνομοσπονδιών FIFA 2001
Κατηγορία:Ποδοσφαιριστές Μίντλεσμπρο Φ.Κ.
Κατηγορία:Ποδοσφαιριστές ΦΚ Ναντ
Κατηγορία:Ξένοι ποδοσφαιριστές στην Ελλάδα
Κατηγορία:Γάλλοι ποδοσφαιριστές στο εξωτερικό
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Παίκτες νικητές Κυπέλλου Συνομοσπονδιών FIFA